Palejas iela (Jēkabpils)
Šis raksts ir par ielu Jēkabpilī. Par citām jēdziena Palejas iela nozīmēm skatīt nozīmju atdalīšanas lapu. Palejas iela ir iela Jēkabpils pilsētas Krustpils apkaimē. Tā sākas krustojumā ar Kurzemes ielu netālu no Krustpils tirgus un beidzas kā strupceļš pēc krustojuma ar Ozolu ielu un aiz Krustpils kultūras centra. Kopējais ielas garums ir 990 metru. Iela visā garumā klāta ar asfalta segumu. Satiksmes kustība Palejas ielā norit divās neatdalītās pretēja virziena joslās.